Знакамітую легенду аб Трыстане ды Ізольдзе, пошуках чарадзейнай чары Грааля дагэтуль любяць увасабляць на экране і сцэне. А беларусы былі знаёмыя з ёю яшчэ ў XVI стагоддзі. Тады ўзнік яе пераклад на беларускую мову. І той рукапіс захаваўся да гэтага дня. Напярэдадні ЮНЕСКА ўключыла бясцэнны манускрыпт у спіс “Памяць свету” (Memory of the World) — праграму па абароне сусветнай дакументальнай спадчыны.